
ΤΕΥΧΟΣ ΔΕΥΤΕΡΟ 


Αρ 


. Φύλλου 2930 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Δι-ιδρυματικού Προγράμματος Με¬ 
ταπτυχιακών Σπουδών με τίτλο «Λογιστική και 
Ελεγκτική» μεταξύ του Τμήματος Οικονομικών 
Επιστημών της Σχολής Ανθρωπιστικών και Κοινω¬ 
νικών Επιστημών του Πανεπιστημίου Θεσσαλίας 
και του Τμήματος Λογιστικής και Χρηματοοικονο¬ 
μικής του ΤΕΙ Θεσσαλίας. 

2 Επανίδρυση του Διατμηματικού Προγράμματος 
Μεταπτυχιακών Σπουδών των Τμημάτων Μηχα¬ 
νικών Χωροταξίας Πολεοδομίας και Περιφερεια¬ 
κής Ανάπτυξης και Μηχανολόγων Μηχανικών της 
Πολυτεχνικής Σχολής και του Τμήματος Οικονο¬ 
μικών Επιστημών της Σχολής Ανθρωπιστικών και 
Κοινωνικών Επιστημών του Πανεπιστημίου Θεσ¬ 
σαλίας με τίτλο «Νέα Επιχειρηματικότητα, Καινο¬ 
τομία και Ανάπτυξη». 

3 Έγκριση επανίδρυσης Διακρατικού Προγράμ¬ 
ματος Μεταπτυχιακών Σπουδών με τίτλο «Ψυ¬ 
χοπαιδαγωγικές, Διδακτικές και Διαπολιτισμικές 
Προσεγγίσεις στις Ανθρωπιστικές Επιστήμες» του 
Τμήματος Γλώσσας, Φιλολογίας και Πολιτισμού 
Παρευξείνιων Χωρών της Σχολής Κλασικών και 
Ανθρωπιστικών Σπουδών του Δημοκρίτειου Πα¬ 
νεπιστημίου Θράκης σε συνεργασία με το Τμήμα 
Επιστημών Εκπαίδευσης του Πανεπιστημίου 5υοΓ 
Ογ5οΙθ Βθπίπε353 Νάπολης. 


ΑΠΟΦΑΣΕΙΣ 

Αριθμ. 13204/18/ΓΠ (1) 

Επανίδρυση Δι-ιδρυματικού Προγράμματος Με¬ 
ταπτυχιακών Σπουδών με τίτλο «Λογιστική και 
Ελεγκτική» μεταξύ του Τμήματος Οικονομικών 
Επιστημών της Σχολής Ανθρωπιστικών και Κοι¬ 
νωνικών Επιστημών του Πανεπιστημίου Θεσσα¬ 
λίας και του Τμήματος Λογιστικής και Χρηματο¬ 
οικονομικής του ΤΕΙ Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 30 έως και 37,43,45 και 
85 του ν. 4485/2017 (ΦΕΚ114/τ. Α74-8-2017) «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

2. Την υπ' αριθμ. 216772/Ζ1 /8-12-2017 υπουργική 
απόφαση (ΦΕΚ 4334/12-12-2017,τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

3. Τις παραγράφους 7 και 8 του άρθρου 19 του ν. 4521/ 
2018 «Ίδρυση Πανεπιστημίου Δυτικής Αττικής και άλλες 
διατάξεις» (ΦΕΚ Α' 38). 

4. Τις διατάξειςτου ν. 3374/2005 (ΦΕΚ 189/τ. Α72.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπωςτροποποιήθηκε 
και ισχύει. 

5. Την αρ. 6695/16/ΓΠ/25-4-2016 (ΦΕΚ 1344/τ. Β7 
13-5-2016) πρυτανική Πράξη «Ίδρυση Δι-ιδρυματικού 
Προγράμματος Μεταπτυχιακών Σπουδών του Τμήματος 
Οικονομικών Επιστημών της Σχολής Ανθρωπιστικών και 
Κοινωνικών Επιστημών του Πανεπιστημίου Θεσσαλίας 
και του Τμήματος Λογιστικής και Χρηματοοικονομικής 
της Σχολής Διοίκησης και Οικονομίας του Τεχνολογικού 
Ιδρύματος (ΤΕΙ) Θεσσαλίας με τίτλο «Λογιστική και Ελε¬ 
γκτική». 

6. Το πρακτικό της 2ης συνεδρίασης της Επιτροπής Με¬ 
ταπτυχιακών Σπουδών του Πανεπιστημίου Θεσσαλίας. 

7. Το Ειδικό Πρωτόκολλο Συνεργασίας μεταξύ των συ- 
νεργαζόμενων Τ μημάτων. 

8. Το απόσπασμα πρακτικού της Συνέλευσης του Τ μή¬ 
ματος Οικονομικών Επιστημών του Πανεπιστημίου Θεσ¬ 
σαλίας στην αρ. 8η/14-2-2018 συνεδρίαση της. 

9. Το απόσπασμα πρακτικού της 39ης/26-3-2018 συ¬ 
νεδρίασης της Συνέλευσης του Τμήματος Λογιστικής και 
Χρηματοοικονομικής του ΤΕΙ Θεσσαλίας. 

10. Το απόσπασμα πρακτικού της 10ης /26-4-2018 
συνεδρίασης της Συγκλήτου του ΤΕΙ Θεσσαλίας. 

11. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας στην αρ. 194/28-03-2018 συνε¬ 
δρίαση της. 

12. Το αρ. πρωτ. 99855/Ζ1/18-6-2018 έγγραφο του 
Υπουργείου Παιδείας Έρευνας και Θρησκευμάτων «Ίδρυση 
Προγραμμάτων Μεταπτυχιακών Σπουδών, σε εφαρμογή 
των διατάξεων του άρθρου 32 του ν. 4485/2017 (Α’ 114)». 

13. Το γεγονός ότι προκαλείται δαπάνη 2000 € στον 
ΚΑΕ 4121 του Πανεπιστημίου Θεσσαλίας αποφασίζουμε: 

Την επανίδρυση του Μεταπτυχιακού Προγράμματος 
Σπουδών με τίτλο «Λογιστική και Ελεγκτική» του Τμή¬ 
ματος Οικονομικών Επιστημών της Σχολής Κοινωνικών 
και Ανθρωπιστικών Επιστημών του Πανεπιστημίου Θεσ¬ 
σαλίας και του Τμήματος Λογιστικής και Χρηματοοικο¬ 
νομικής της Σχολής Διοίκησης και Οικονομίας του ΤΕΙ 
Θεσσαλίας, ως εξής: 

Άρθρο 1 

Γενικές Διατάξεις 

ΤοΤμήμα Οικονομικών Επιστημών του Πανεπιστημίου 
Θεσσαλίας σε συνεργασία με το Τμήμα Λογιστικής και 
Χρηματοοικονομικής του ΤΕΙ Θεσσαλίας θα λειτουργήσει 
από το ακαδημαϊκό έτος 2018-19 το Πρόγραμμα Μετα¬ 
πτυχιακών Σπουδών με τίτλο «Λογιστική και Ελεγκτική» 
σύμφωνα με τις διατάξεις της απόφασης αυτής και τις 
διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών του Τμήμα¬ 
τος Οικονομικών Επιστημών του Πανεπιστημίου Θεσ¬ 
σαλίας σε συνεργασία με το Τμήμα Λογιστικής και Χρη¬ 
ματοοικονομικής της Σχολής Διοίκησης και Οικονομίας 
του ΤΕΙ Θεσσαλίας στην «Λογιστική και Ελεγκτική» έχει 
ως αντικείμενο την ειδίκευση πτυχιούχων Οικονομικών 
Τμημάτων και άλλων συναφών ειδικοτήτων. 

Το Δίπλωμα Μεταπτυχιακών Σπουδών (ΔΠΣ) οδηγεί, 


σύμφωνα με τις διαδικασίες που ορίζει κάθε φορά ο νό¬ 
μος, στην κατοχύρωση επαγγελματικών δικαιωμάτων, 
πέραν των προβλεπόμενων από το βασικό πτυχίο. 

Ο σκοπός του προγράμματος είναι: 

1. Να προωθεί την ανάπτυξη της έρευνας και των 
εφαρμογών της Επιστήμης της Λογιστικής στην πράξη 
παρέχοντας γνώσεις στα αντικείμενα «Λογιστική και Ελε¬ 
γκτική» σε θεωρητικό επίπεδο για την αντιμετώπιση των 
αυξημένων επαγγελματικών απαιτήσεων στον ιδιωτικό 
και δημόσιο τομέα καθώς και 

2. Να εμβαθύνει επί των βασικών αρχών και μεθόδων 
της Ελεγκτικής στο σύγχρονο επιχειρηματικό περιβάλ¬ 
λον όπως επίσης και των εννοιών της εταιρικής διακυ¬ 
βέρνησης, της διαχείρισης επιχειρηματικών κινδύνων 
καθώς και του εσωτερικού ελέγχου μιας επιχείρησης. 

3. Να προετοιμάζει για μεταπτυχιακές σπουδές διδα¬ 
κτορικού επιπέδου 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ) στη «Λογιστική και Ελεγκτική» 

Άρθρο 4 

Κατηγορίες Πτυχιούχων-Αριθμός Εισακτέων 

Στο ΠΜΣ γίνονται δεκτοί, πτυχιούχοι των Σχολών ΑΕΙ 
άλλων τμημάτων Πανεπιστημίων της ημεδαπής και 
ομοταγών αναγνωρισμένων ιδρυμάτων της αλλοδα¬ 
πής, καθώς και πτυχιούχοι Τμημάτων ΤΕΙ συναφών με 
τα αντικείμενα σπουδών του ΠΜΣ. 

Άρθρο 5 

Χρονική Διάρκεια 

Το Π.Μ.Σ. «Λογιστική και Ελεγκτική» διαρθρώνεται σε 
τρία ακαδημαϊκά εξάμηνα, τα οποία περιλαμβάνουν 10 
μαθήματα (οκτώ και δύο σεμιναριακά) και εκπόνηση 
διπλωματικής εργασίας. Η ελάχιστη χρονική διάρκεια 
για την ολοκλήρωση του προγράμματος είναι 18 μήνες. 
Το σύνολο των πιστωτικών μονάδων (ΕΘΤ5) που απαι¬ 
τούνται για την απόκτηση του Διπλώματος Μεταπτυχι¬ 
ακών Σπουδών (ΔΜΣ) είναι 90 (ενενήντα) ΕΈΤ5, ήτοι 30 
(τριάντα) ανά εξάμηνο. 


Άρθρο 6 

Πρόγραμμα Σπουδών - Γλώσσα Διδασκαλίας 
Η διάρθρωση του προγράμματος είναι η ακόλουθη: 


ΜΑΘΗΜΑΤΑ 

ΕΞΑΜΗΝΟ 

ΠΙΣΤΩΤΙΚΕΣ 

ΜΟΝΑΔΕΣ/ 

Ε0Τ5 

ΒΑΣΙΚΑ ΜΑΘΗΜΑΤΑ 



1°εξάμηνο 

Υποχρεωτικά Μαθήματα 



Χρηματοοικονομική Λογιστική 1 

1 ο εξάμηνο 

7 

Διοικητική Λογιστική 1 

1 ο εξάμηνο 

7 

Ελεγκτική 1 

1 ο εξάμηνο 

7 

Χρηματοοικονομική Ανάλυση 1 

1 ο εξάμηνο 

7 

Σεμινάριο 

(Μεθοδολογία Έρευνας) 

1 ο εξάμηνο 

2 

ΣΥΝΟΛΟ ΕΞΑΜΗΝΟΥ 


30 

2° εξάμηνο 

Χρηματοοικονομική 

Λογιστική II 

2ο εξάμηνο 

7 

Χρηματοοικονομική Ανάλυση II 

2ο εξάμηνο 

7 

Ελεγκτική II 

2ο εξάμηνο 

7 

Επιλογής 

(ένα από τα παρακάτω) 



Διοικητική Λογιστική II 

2ο εξάμηνο 

7 

Στατιστική των Επιχειρήσεων 
και Προβλέψεις 

2ο εξάμηνο 

7 

Πληροφοριακά συστήματα στη 
Λογιστική 

2ο εξάμηνο 

7 

Φορολογική Λογιστική 

2ο εξάμηνο 

7 

Σεμινάριο (Μεθοδολογία 
Ερευνητικών Εργασιών) 

2ο εξάμηνο 

2 

ΣΥΝΟΛΟ ΕΞΑΜΗΝΟΥ 


30 

3° εξάμηνο 

Διατριβή Μεταπτυχιακής 
Ειδίκευσης 

3ο εξάμηνο 

30 

Σύνολο Πιστωτικών Μονάδων 

90 


Η γλώσσα διδασκαλίας του Π.Μ.Σ. είναι η Ελληνική ή 
Αγγλική. Η γλώσσα εκπόνησης διπλωματικής εργασίας 
είναι η Ελληνική ή Αγγλική. 


Άρθρο 7 

Αριθμός μεταπτυχιακών φοιτητών 
1. Ο μέγιστος ετήσιος αριθμός νέων μεταπτυχιακών 
φοιτητών που γίνονται δεκτοί στο ΠΜΣ, ορίστηκε στους 
σαράντα (40) συμπεριλαμβανομένων των φοιτητών που 
απαλλάσσονται από τα τέλη φοίτησης με βάση την κεί¬ 
μενη νομοθεσία. Εξαιρούνται από τον παραπάνω περι¬ 
ορισμό οι ισοβαθμούντες κατά την αξιολόγηση και οι 
υπότροφοι (1ΙΚΥ και 1 αλλοδαπός υπότροφοςτου ελλη¬ 
νικού κράτους καθώς και ένα (1) μέλος από το σύνολο 
των κατηγοριών Ε.Ε.Π., Ε.ΔΙ.Π. και Ε.Τ.Ε.Π. σύμφωνα με 
την παρ. 8 του άρθρου 34 του Νόμου 4485/2017 ΦΕΚ 
114, τ.Α'4/8/2017. 

Άρθρο 8 

Προσωπικό 

Το πρόγραμμα μαθημάτωντου ΠΜΣδιεκπεραιώνεται 
κατά τα (80%) από μέλη ΔΕΠ του Τμήματος Οικονομικών 
Επιστημών του Πανεπιστημίου Θεσσαλίας, μέλη Ε.Π.του 
Τμήματος Λογιστικής και Χρηματοοικονομικής του ΤΕΙ 
Θεσσαλίας.Τα μέλη ΔΕΠ που διδάσκουν στο ΠΜΣ ή/και 
εποπτεύουν Μεταπτυχιακές ή Διδακτορικές διατριβές 
πρέπει να έχουν πρόσφατες δημοσιεύσεις σε έγκριτα 


επιστημονικά περιοδικά με σύστημα κριτών καθώς και 
επιστημονικό έργο που έχει αναγνωρισθεί από άλλους 
επιστήμονες διεθνώς (ετεροαναφορές). Στο Π.Μ.Σ μπο¬ 
ρούν να απασχοληθούν μέλη ΔΕΠ άλλων Τμημάτων 
του Πανεπιστημίου Θεσσαλίας και του ΤΕΙ Θεσσαλίας 
ή άλλων Τμημάτων Πανεπιστημίων της ημεδαπής και 
της αλλοδαπής, καθώς και άλλες κατηγορίες διδασκό¬ 
ντων σύμφωνα με τις διατάξεις του άρθρου 36 του 
ν. 4485/2017. 

Άρθρο 9 

Υλικοτεχνική υποδομή 

Για τη λειτουργία του προγράμματος θα χρησιμοποι¬ 
ηθεί η υπάρχουσα υλικοτεχνική υποδομή τουΤμήματος 
Οικονομικών Επιστημών του Πανεπιστημίου Θεσσαλίας 
και του Τμήματος Λογιστικής και Χρηματοοικονομικής 
του ΤΕΙ Θεσσαλίας. Η διεξαγωγή του 1ου εξαμήνου γίνε¬ 
ται στις εγκαταστάσεις του Τμήματος Οικονομικών Επι¬ 
στημών στο στο Βόλο. Η διεξαγωγή του 2ου εξαμήνου 
γίνεται στις εγκαταστάσεις του Τμήματος Λογιστικής και 
Χρηματοοικονομικής στη Λάρισα. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό έτος 
2022 - 2023 με την επιφύλαξη των διατάξεων της παρ. 8 
του άρθρου 32 του ν. 4485/2017, ΦΕΚ 114, Α'4/8/2017. 

Άρθρο 11 

Κόστος Λειτουργίας 

Σύμφωνα με το άρθρο 37 του ν. 4485/2017 το κόστος 
του ΠΜΣ, που αφορά στις λειτουργικές δαπάνες ανέρ¬ 
χεται στο ποσό των εκατόν τριάντα χιλιάδων ευρώ και 
αναλύεται σε κατηγορίες Εσόδων - Εξόδων ως εξής: 


ΕΞΟΔΑ 



ΚΑΤΗΓΟΡΙΑΔΑΠΑΝΗΣ 

ΠΟΣΟ 

Οικ. Έτος 

ΛΕΙΤΟΥΡΓΙΚΑ ΕΞΟΔΑ 
ΠΡΟΓΡΑΜΜΑΤΟΣ 

70% 

2018-2019 

1. Δαπάνες εξοπλισμού 
και δαπάνες λογισμικού 


20.000,00 € 

2. Δαπάνες χορήγησης υποτροφιών 
σε μεταπτυχιακούς φοιτητές 


6.000,00 € 

3. Δαπάνες αναλώσιμων 


7.425,00 € 

4. Δαπάνες μετακινήσεων 
διδασκόντων του Π.Μ.Σ. 


20.000,00 € 

5. Δαπάνες μετακινήσεων 
φοιτητών του Π.Μ.Σ. για 
εκπαιδευτικούς σκοπούς 


2.000,00 € 

6. Αμοιβές διδασκαλίας τακτικού 
προσωπικού των ΑΕΙ και ερευνη¬ 
τικών κέντρων και ινστιτούτων 
που συμμετέχουν στην οργάνω¬ 
ση του ΠΜΣ 


10 . 000,00 € 

7. Αμοιβές έκτακτου διδακτικού 
προσωπικού των ΑΕΙ που συμμε¬ 
τέχουν στην οργάνωση του ΠΜΣ 


10.000,00 € 

8. Αμοιβές διδασκαλίας προσω¬ 
πικού της παρ. 5 του άρθρου 36 
του ν. 4485/2017 


-€ 

9 Αμοιβές διοικητικής και 
τεχνικής υποστήριξης 


10.000,00 € 

10. Λοιπές δαπάνες, όπως ιδίως 
έξοδα δημοσιότητας - προβολής, 
αγοράς εκπαιδευτικού υλικού, 
οργάνωσης συνεδρίου, δαπάνες 
εργασιών πεδίου. 


5.575,00 € 

ΛΕΙΤΟΥΡΓΙΚΑ ΕΞΟΔΑ ΙΔΡΥΜΑΤΟΣ 

30% 

91.000,00 € 

11. Λειτουργικά Έξοδα Ιδρύματος 
(Εκτός Δωρεών, Κληροδοτήμα¬ 
τος ή Χορηγίας για συγκεκριμέ¬ 
νο σκοπό, καθώς και για κρατικές 
επιχορηγήσεις) 


39.000,00 € 

ΣΥΝΟΛΙΚΟ ΠΟΣΟ ΕΞΟΔΩΝ 


130.000,00 € 


Οι πηγές χρηματοδότησης του ΠΜΣ προέρχονται από: 


ΣΥΝΟΛΙΚΑ ΕΣΟΔΑ Οικ.Έτος2019 

ΣΥΝΟΛΟ 

1. Προϋπολογισμός ΑΕΙ 
& Συνεργαζόμενων Φορέων 

2.000,00 € 

2. Προϋπολογισμός ΥΠΠΕΘ 

-€ 

3. Δωρεές, Παροχές, 
Κληροδοτήματα, Χορηγίες, 
Φορέων Δημοσίου Τομέα 

3.000,00 € 

4. Πόροι Ερευνητικών 
Προγραμμάτων 

3.000,00 € 

5. Πόροι Προγραμμάτων 
Ευρωπαϊκής Ένωσης ή Άλλων 
Διεθνών Οργανισμών 

4.000,00 € 

6. Ειδικός Λογαριασμός 
Κονδυλίων Έρευνας (ΕΛΚΕ) 

1.500,00 € 

7. Κάθε Άλλη Νόμιμη Αιτία 

18.500,00 € 

8. Τέλη Φοίτησης [σύνολο 
φοιτητών 40, εκ των οποίων 12 
φοιτητές χωρίς τέλη φοίτησης 
(30%) και 28 φοιτητές με τέλη 
φοίτησης 28χ3500€ =98.000€] 

98.000,00 € 

ΣΥΝΟΛΟ 

130.000,00 € 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Βόλος 26 Ιουνίου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. 13190/18/ΓΠ (2) 

Επανίδρυση του Διατμηματικού Προγράμματος 
Μεταπτυχιακών Σπουδών των Τμη μάτων Μηχα¬ 
νικών Χωροταξίας, Πολεοδομίας και Περιφερει¬ 
ακής Ανάπτυξης και Μηχανολόγων Μηχανικών 
της Πολυτεχνικής Σχολής και του Τμήματος Οι¬ 
κονομικών Επιστημών της Σχολής Ανθρωπιστι¬ 
κών και Κοινωνικών Επιστημών του Πανεπιστημί¬ 
ου Θεσσαλίας με τίτλο «Νέα Επιχειρηματικότητα, 
Καινοτομία και Ανάπτυξη». 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 30 έως και 37, 43, 45 και 
85 του ν. 4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις». 

2. Την υπ' αριθμ. 216772/Ζ1/8-12-2017 υπουργική 
απόφαση (ΦΕΚ 4334/12-12-2017/τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

3. Τις παραγράφους 7 καιδτου άρθρου 19τουν. 4521/ 
2018 «Ίδρυση Πανεπιστημίου Δυτικής Αττικής και άλλες 
διατάξεις» (ΦΕΚ Α' 38). 

4. Τις διατάξειςτου ν. 3374/2005 (ΦΕΚ 189/τ. Α72.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως τροποποιήθηκε 
και ισχύει. 

5. Την αρ. 1408/Β7/8-09-2014 (ΦΕΚ 2449/15-09-2014/ 
τ. Β') υπουργική απόφαση «Έγκριση διατμηματικού 
Προγράμματος Μεταπτυχιακών Σπουδών των Τμημά¬ 
των Μηχανικών Χωροταξίας, Πολεοδομίας και Περιφε¬ 
ρειακής Ανάπτυξης και Μηχανολόγων Μηχανικών της 
Πολυτεχνικής Σχολής και Οικονομικών Επιστημών της 
Σχολής Ανθρωπιστικών και Κοινωνικών Επιστημών του 
Πανεπιστημίου Θεσσαλίας με τίτλο «Νέα Επιχειρηματι¬ 
κότητα, Καινοτομία και Ανάπτυξη». 

6. Το απόσπασμα πρακτικού της Συνέλευσης του Τμή¬ 
ματος Μηχανικών Χωροταξίας, Πολεοδομίας και Περιφε¬ 
ρειακής Ανάπτυξηςτου Πανεπιστημίου Θεσσαλίας στην 
αρ. 76/14-02-2018 συνεδρίασή της. 

7. Το απόσπασμα πρακτικού της Συνέλευσης του Τμή¬ 
ματος Μηχανικών Χωροταξίας, Πολεοδομίας και Περιφε¬ 
ρειακής Ανάπτυξηςτου Πανεπιστημίου Θεσσαλίας στην 
αρ. 81/28-03-2018 συνεδρίαση της. 

8. Το απόσπασμα πρακτικού της Συνέλευσης του Τμή¬ 
ματος Μηχανολόγων Μηχανικών του Πανεπιστημίου 
Θεσσαλίας στην αρ. 219/14-03-2018 συνεδρίασή της. 

9. Το απόσπασμα πρακτικού της Συνέλευσης του Τ ρή¬ 
ματος Οικονομικών Επιστημών του Πανεπιστημίου Θεσ¬ 
σαλίας στην αρ. 8/14-02-2018 συνεδρίαση της. 

10. Το πρακτικό της 2ης/24-4-2018 συνεδρίασης της 
Επιτροπής Μεταπτυχιακών Σπουδών. 

11. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας στην αρ. 195/25-04-2018 συνε¬ 
δρίασή της. 

12. Το αρ. πρωτ. 99855/Ζ1/18-06-2018 έγγραφο του 
Υπουργού Παιδείας, Έρευνας και θρησκευμάτων «Ίδρυ¬ 
ση Προγραμμάτων Μεταπτυχιακών Σπουδών, σε εφαρ¬ 
μογή των διατάξεων του άρθρου 32 του ν. 4485/2017 
(Α’ 114). 

13. Το Ειδικό Πρωτόκολλο Συνεργασίας μεταξύ των 
συνεργαζόμενων Τ μημάτων. 

14. Το γεγονός ότι προκαλείται δαπάνη 2000 € στον 
ΚΑΕ 4121 του Πανεπιστημίου Θεσσαλίας, αποφασίζουμε: 

Την επανίδρυση και λειτουργία του Διατμηματικού 
Προγράμματος Μεταπτυχιακών Σπουδών των Τμημά¬ 
των Μηχανικών Χωροταξίας, Πολεοδομίας και Περιφε¬ 
ρειακής Ανάπτυξης και Μηχανολόγων Μηχανικών της 
Πολυτεχνικής Σχολής και του Τμήματος Οικονομικών 
Επιστημών της Σχολής Ανθρωπιστικών και Κοινωνικών 
Επιστημών του Πανεπιστημίου Θεσσαλίας με τίτλο «Νέα 
Επιχειρηματικότητα, Καινοτομία και Ανάπτυξη», από το 
ακαδημαϊκό έτος 2018 - 2019 ως εξής: 

Άρθρο 1 

Γενικές Διατάξεις 

Το Τμήμα Μηχανικών Χωροταξίας, Πολεοδομίας και 
Περιφερειακής Ανάπτυξης της Πολυτεχνικής Σχολής, το 
Τμήμα Οικονομικών Επιστημών της Σχολής Ανθρωπιστι¬ 
κών και Κοινωνικών Επιστημών καιτοΤμήμα Μηχανολό¬ 
γων Μηχανικών της Πολυτεχνικής Σχολής του Πανεπιστη¬ 
μίου Θεσσαλίας θα λειτουργήσει από το ακαδημαϊκό έτος 
2018 - 2019 το Διατμηματικό Πρόγραμμα Μεταπτυχια¬ 
κών Σπουδών (ΔΠΜΣ) με τίτλο «Νέα Επιχειρηματικότητα, 
Καινοτομία και Ανάπτυξη» σύμφωνα με τις διατάξεις της 
απόφασης αυτής και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Στο πλαίσιο των γενικότερων στόχων των ΠΜΣ του 
Πανεπιστημίου Θεσσαλίας το ΔΠΜΣ «Νέα Επιχειρημα¬ 
τικότητα, Καινοτομία και Ανάπτυξη» έχει χαρακτήρα 
προγράμματος εξειδίκευσης ως προς τις προπτυχιακές 
σπουδές που παρέχουν τα Τμήματα Μηχανικών Χω¬ 
ροταξίας, Πολεοδομίας και Περιφερειακής Ανάπτυξης, 
Οικονομικών Επιστημών και Μηχανολόγων Μηχανικών 
κι έρχεται να καλύψει ένα σημαντικό κενό που υπάρ¬ 
χει στην παρεχόμενη τριτοβάθμια εκπαίδευση στην 
Ελλάδα. 

Σκοπός του ΔΠΜΣ είναι η παροχή σύγχρονων γνώ¬ 
σεων επιχειρηματικού σχεδιασμού σε ένα εθνικό περι¬ 
βάλλον το οποίο έχει σημαδευτεί από την οικονομική 
κρίση και την κατάρρευση του παλαιού μοντέλου ανά¬ 
πτυξης της χώρας και ένα διεθνές περιβάλλον ραγδαίων 
μετασχηματισμών, δομικών ανισορροπιών, σημαντικών 
ευκαιριών αλλά και μεγάλων κινδύνων. Το πρόγραμμα 
απευθύνεται σε νέους επιστήμονες και στελέχη επιχει¬ 
ρήσεων και προσφέρει μια ολοκληρωμένη θεώρηση της 
ίδρυσης, λειτουργίας, ανάπτυξης και αναδιάρθρωσης 
επιχειρηματικών δραστηριοτήτων μέσα από την οπτική 
γωνία της καινοτόμου δράσης, της αξιοποίησης διαθέσι¬ 
μων οικονομικών και τεχνολογιών εργαλείων ανάπτυξης 
και της διαχείρισης της αλλαγής. 


Παρέχει ένα ισορροπημένο μίγμα θεωρητικής και 
εμπειρικής γνώσης και βασίζεται σε βιωματικές τεχνικές, 
όπου οι φοιτητές αποκτούν προσωπικές και συλλογικές 
εμπειρίες μέσα από την επαφή τους με υπαρκτά προ¬ 
βλήματα και μέσα από την επαφή και αλληλεπίδραση 
με στελέχη σύγχρονων επιχειρήσεων. Οι μέθοδοι δι¬ 
δασκαλίας και οι διαδικασίες απόκτησης γνώσης πε¬ 
ριλαμβάνουν διαλέξεις, σεμινάρια και κύκλους συζη¬ 
τήσεων άΓθίηΞΐοηηίης με ειδικούς, μελέτη υπαρκτών 
προβλημάτων συγκεκριμένων κλάδων ή επιχειρήσεων, 
επισκέψεις και ίηΐθΓη5Γιίρ5 σε επιχειρήσεις, διαμόρφω¬ 
ση και παρουσίαση επιχειρηματικών σχεδίων, ανάλυση 
επιτυχημένων και αποτυχημένων πρακτικών από την 
ελληνική και διεθνή εμπειρία, άθΕ>3ΐθ5 και κοινωνική 
διαβούλευση. 

Το πρόγραμμα ενσωματώνει τις σύγχρονες τάσεις 
της επιχειρηματικής λειτουργίας, οι οποίες αφορούν 
στα επιχειρηματικά δίκτυα, τις τοπικές και περιφερεια¬ 
κές αλυσίδες παραγωγής, τις επιχειρηματικές συστάδες 
(είυ5ΐθΓ5), την κοινωνική οικονομία, τις συμπράξεις και 
συνέργειες της έρευνας με την παραγωγή, τα ίη<:υ03ΐοΐ'5 
και τα 5ρίπ-οίί5. Διαπραγματεύεται μέσα από θεωρητι¬ 
κές και εμπειρικές προσεγγίσεις κρίσιμες παραμέτρους 
της σύγχρονης επιχειρηματικότητας, όπως η δομή των 
αγορών, οι καταχρηστικές πρακτικές, η επιχειρηματική 
ηθική, η ηγεσία, η κοινωνική ευθύνη και ο ρόλος της 
επιχειρηματικής δράσης στην οικονομική ανάπτυξη και 
την κοινωνική συνοχή της χώρας. Παράλληλα, συγκε¬ 
ντρώνει και παρουσιάζει ένα πλήρες πλέγμα εργαλείων 
και μηχανισμών ενίσχυσης της επενδυτικής δραστηρι¬ 
ότητας, το οποίο περιλαμβάνει τον επενδυτικό νόμο, τα 
νέα χρηματοδοτικά μέσα, τα προγράμματα του ΕΣΠΑ, 
αλλά και σύγχρονα μέσα ενίσχυσης καινοτόμων ιδεών, 
όπως νθηΐυΓθ 03ρίΐ3ΐ, όυ5ίπθ55 3Π9θί5 και βϊγθθϊ ίυηάίπ9. 

Το πρόγραμμα στηρίζεται στη συνεργασία τριών 
Τμημάτων του Πανεπιστημίου Θεσσαλίας με τον Σύν¬ 
δεσμο Βιομηχανιών Θεσσαλίας και Κεντρικής Ελλάδας, 
το Ινστιτούτο Έρευνας και Τεχνολογίας Θεσσαλίας και 
τη Μονάδα Καινοτομίας του Πανεπιστημίου Θεσσαλίας. 
Κάθε εταίρος προσθέτει στο ΔΠΜΣ τη δική του οπτική 
γωνία θεώρησης της επιχειρηματικής δράσης και του 
επιχειρηματικού περιβάλλοντος, δημιουργώντας ένα 
μοναδικό πρόγραμμα το οποίο συνδυάζει την επιχει¬ 
ρηματικότητα με την καινοτομία, την ανάπτυξη, την τε¬ 
χνολογία, την εμπειρία, τα σύγχρονα εργαλεία και την 
καθημερινή δράση. 

Το ΔΠΜΣ διαθέτει μια σειρά από ισχυρά πλεονεκτήμα¬ 
τα τα οποία το καθιστούν μοναδικό σε εθνικό επίπεδο.Το 
πρώτο πλεονέκτημα του ΔΠΜΣ είναι η άρρηκτη σύνδεση 
των επιχειρηματικών σπουδών με την καινοτομία. Μια 
από τις σημαντικότερες αιτίες κατάρρευσης του προ¬ 
ηγούμενου αναπτυξιακού μοντέλου της χώρας είναι η 
αδυναμία της μέσης επιχείρησης να καινοτομεί ώστε να 
παραμείνει βιώσιμη και να αντέξει το διεθνή, κυρίως, 
ανταγωνισμό. Το πρόγραμμα συνδέει την επιχειρημα¬ 
τική δράση με την ανάγκη για συνεχή αλλαγή, με την 
ανάγκη της συνεχούς ώσμωσης της γνώσης και των νέων 
ιδεών με τον επιχειρηματικό σχεδίασμά. Το πρόγραμμα 

επενδύει στη διαμόρφωση μιας επιχειρηματικής κουλ¬ 
τούρας αλλαγής, η οποία θα είναι εξωστρεφής και προϊόν 
επιλογής και σχεδιασμού (και όχι βίαιης προσαρμογής). 
Το δεύτερο πλεονέκτημα του ΔΠΜΣ είναι ότι συνθέτει 
μια σειρά από σύγχρονες προσεγγίσεις που αφορούν 
παραγωγικά περιβάλλοντα με μικρές κλίμακες, δίνουν 
έμφαση στα οφέλη των δικτύων και των οριζόντιων και 
κάθετων συνεργείων και απαντούν στα πραγματικά προ¬ 
βλήματα της ελληνικής επιχειρηματικότητας, η οποία 
λειτουργεί σε ένα εντελώς διαφορετικό περιβάλλον. Το 
τρίτο πλεονέκτημα του ΔΠΜΣ είναι ότι το πρόγραμμα 
συνδέει ευθέως τα προβλήματα της επιχειρηματικότητας 
με τα προβλήματα ανάπτυξης στη χώρα μας. Εξερχόμε- 
νη η χώρα από την σοβαρότερη οικονομική κρίση στη 
σύγχρονη ιστορία της, θα επιτύχει να διαμορφώσει στέ¬ 
ρεες και μακροχρόνιες αναπτυξιακές προοπτικές και να 
μειώσει τα εκκωφαντικά ποσοστά ανεργίας, κυρίως των 
νέων, μόνο στο βαθμό που θα καταφέρει να διαμορφώ¬ 
σει ένα νέο μοντέλο ανάπτυξης στο οποίο η σύγχρονη, 
καινοτόμα και εξωστρεφής επιχειρηματικότητα θα έχει 
ένα αυξανόμενο ειδικό βάρος. 

Άρθρο 3 

Δίπλωμα Μεταπτυχιακών Σπουδών 

Το ΔΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Νέα Επιχειρηματικότητα, Καινοτομία και 
Ανάπτυξη». 

Άρθρο 4 

Κατηγορίες Πτυχιούχων 

Στο ΔΠΜΣ «Νέα Επιχειρηματικότητα, Καινοτομία και 
Ανάπτυξη» γίνονται δεκτοί κάτοχοι τίτλου του πρώτου 
κύκλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής, συναφούς με τα αντικείμενα 
σπουδών Τμημάτων των Πολυτεχνικών Σχολών, των 
Σχολών Οικονομικών Επιστημών, των Σχολών Διοίκησης 
Επιχειρήσεων, Θετικών Επιστημών, Διεθνών Σπουδών, 
Επιστημών του Περιβάλλοντος, Κοινωνικών Επιστημών, 
Ανθρωπιστικών Επιστημών, Πολιτικών Επιστημών, Νομι¬ 
κών Επιστημών, Γεωπονικών Επιστημών. 

Άρθρο 5 

Χρονική Διάρκεια 

Το ΔΠΜΣ «Νέα Επιχειρηματικότητα, Καινοτομία και 
Ανάπτυξη» διαρθρώνεται σε τρία (3) ακαδημαϊκά εξάμη¬ 
να για το πρόγραμμα πλήρους φοίτησης και σε πέντε (5) 
εξάμηνα για το πρόγραμμα μερικής φοίτησης, τα οποία 
περιλαμβάνουν δέκα (10) μαθήματα και εκπόνηση δι¬ 
πλωματικής εργασίας. 

Για το πρόγραμμα πλήρους φοίτησης, η ελάχιστη 
χρονική διάρκεια για την απόκτηση του Διπλώματος 
Μεταπτυχιακών Σπουδών ορίζεται σε τρία (3) ακαδη¬ 
μαϊκά εξάμηνα ενώ η μέγιστη σε πέντε (5) ακαδημαϊκά 
εξάμηνα. Αντίστοιχα, για το πρόγραμμα μερικής φοίτη¬ 
σης, η ελάχιστη χρονική διάρκεια για την απόκτηση του 
Διπλώματος Μεταπτυχιακών Σπουδών ορίζεται σε πέντε 
(5) ακαδημαϊκά εξάμηνα ενώ η μέγιστη σε επτά (7) ακα¬ 
δημαϊκά εξάμηνα. 


Το σύνολο των πιστωτικών μονάδων (Ε(ΙΤ5) που απαι¬ 
τούνται για την απόκτηση του Διπλώματος Μεταπτυχια¬ 
κών Σπουδών (Δ.Μ.Σ.) είναι 90 ΕΘΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 
Η διάρθρωση του προγράμματος και οι αντίστοιχες 
πιστωτικές μονάδες (Ε(ΙΤ5) είναι η ακόλουθη: 


ΜΑΘΗΜΑΤΑ 

ΥΠΟΧΡΕΩΤΙΚΟ 
(Υ)/ ΕΠΙΛΟΓΗΣ (Ε) 

ΠΙΣΤΩΤΙΚΕΣ 

ΜΟΝΑΔΕΣ 

(Ε0Τ5) 

Α’ ΕΞΑΜΗΝΟ (1°) 

Στρατηγική των 
Επιχειρήσεων 

Υ 

8 

Καινοτομία και 

Περιφερειακή 

Ανάπτυξη 

Υ 

8 

Σεμινάριο Διαχείρι¬ 
σης της Αλλαγής 1 

Υ 

4 

Μάθημα επιλογής 

Ε 

5 

Μάθημα επιλογής 

Ε 

5 

ΥΠΟΣΥΝΟΛΟ Ε0Τ5: 

30 

Β' ΕΞΑΜΗΝΟ (2°) 

Διοικητικό 

Μάρκετινγκ 

Υ 

8 

Καινοτομία και 
Επιχειρηματικότητα 

Υ 

8 

Σεμινάριο Διαχείρισης 
της Αλλαγής II 

Υ 

4 

Μάθημα επιλογής 

Ε 

5 

Μάθημα επιλογής 

Ε 

5 

ΥΠΟΣΥΝΟΛΟ Ε0Τ5: 

30 

Π ΕΞΑΜΗΝΟ (3°) 

Μεταπτυχιακή Δι¬ 
πλωματική Εργασία 

Υ 

30 

ΥΠΟΣΥΝΟΛΟ Ε0Τ5: 

30 

ΓΕΝΙΚΟ ΣΥΝΟΛΟ Ε0Τ5: 

90 

ΜΑΘΗΜΑΤΑ ΕΠΙΛΟΓΗΣ Α' ΕΞΑΜΗΝΟΥ 

Ευρωπαϊκή 

Ολοκλήρωση 

Ε 

5 

Η Ανάπτυξη της 

Νοτιοανατολικής 

Ευρώπης 

Ε 

5 

Μέθοδοι Έρευνας 

Ε 

5 





































Τεύχος Β' 2930/20.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


37121 


Πνευματικά Δικαι¬ 
ώματα Ιδιοκτησίας: 
Πολιτική και 
Διαχείριση 

Ε 

5 

Ποσοτικές Μέθοδοι 
στη Χρηματο¬ 
οικονομική 

Ε 

5 

Στρατηγική Διοί¬ 
κηση Μεταφορών 
- Εοςίίΐίεί 

Ε 

5 

Χρηματοοικονομική 

Διοίκηση 

Ε 

5 

ΜΑΘΗΜΑΤΑ ΕΠΙΛΟΓΗΣ Β' ΕΞΑΜΗΝΟΥ 

Εφαρμογές Εφοδια- 
στικής Αλυσίδας και 
ΕοςίδΐίεΕ 

Ε 

5 

Οργανωσιακή 
Συμπεριφορά και Δι¬ 
οίκηση Ανθρώπινων 
Πόρων 

Ε 

5 

Προσομοίωση 

Εφοδιαστικών 

Αλυσίδων 

Ε 

5 

Σχεδιασμός, 
Αξιολόγηση και Χρη¬ 
ματοδότηση Επεν¬ 
δύσεων 

Ε 

5 

Σχεδιασμός και 
Αξιολόγηση 
Προγραμμάτων και 
Πολιτικών Αστικής 
Ανάπτυξης 

Ε 

5 

Ψηφιακό 

Μάρκετινγκ 

Ε 

5 


Η ανακατανομή των μαθημάτων στην επιπλέον διάρ¬ 
κεια σπουδών στο πρόγραμμα μερικής φοίτησης θα γί¬ 
νεται με αποφάσεις των οργάνων και θα περιλαμβάνεται 
στον κανονισμό μεταπτυχιακών σπουδών. 

Η γλώσσα διδασκαλίας του ΔΠΜΣ είναι η Ελληνική ή/ 
και η Αγγλική. Η γλώσσα εκπόνησης διπλωματικής ερ¬ 
γασίας είναι η Ελληνική ή/και η Αγγλική. 

Άρθρο 7 

Αριθμός εισακτέων 

Ο μέγιστος αριθμός εισακτέων είναι 31 (εξαιρούνται 
οι ισοβαθμούντες και οι υπότροφοι: 1 ΙΚΥ και 1 αλλοδα¬ 
πός υπότροφος του ελληνικού κράτους), καθώς και ένα 
(1) μέλος από το σύνολο των κατηγοριών Ε.Ε.Π., Ε.ΔΙ.Π. 
και Ε.Τ.Ε.Π. σύμφωνα με την παρ. 8 του άρθρου 34 του 
ν. 4485/2017. 


Άρθρο 8 

Προσωπικό 

Στο ΔΠΜΣ θα απασχοληθούν μέλη ΔΕΠ των συνεργα- 
ζόμενων ή άλλωνΤμημάτωντου Πανεπιστημίου Θεσσα¬ 
λίας και άλλωνΤμημάτων Πανεπιστημίων της ημεδαπής, 
καθώς και άλλες κατηγορίες διδασκόντων σύμφωνα με 
τις διατάξεις του άρθρου 36 του ν. 4485/2017 (ΦΕΚ114/τ. 
Α'). Το ποσοστό των διδασκόντων που προέρχεται από 
τα τρία εμπλεκόμενα Τμήματα (ΤΜΧΠΠΑ,ΤΟΕ καιΤΜΜ) 
του Πανεπιστημίου Θεσσαλίας ανέρχεται σε 80% του 
συνολικού διδακτικού προσωπικού του ΔΠΜΣ. 

Άρθρο 9 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θούν οι χώροι διδασκαλίας και έρευνας, ο εξοπλισμός και 
η διοικητική δομήτωνΤμημάτων ΜΧΠΠΑ, ΜΜ καιΟΕ.Τα 
Εργαστήρια του ΤΜΧΠΠΑ, του ΤΜΜ και του ΤΟΕ καθώς 
και οι βιβλιοθήκεςτου Πανεπιστημίου υποστηρίζουν με 
τον εξοπλισμό τους το ΔΠΜΣ. 

Άρθρο 10 

Διάρκεια Λειτουργίας 

Το ΔΠΜΣ «Νέα Επιχειρηματικότητα, Καινοτομία και 
Ανάπτυξη» θα λειτουργήσει μέχρι και το ακαδημαϊκό 
έτος 2022 - 2023 με την επιφύλαξη των διατάξεων της 
παρ. 8 του άρθρου 32 του ν. 4485/2017 (ΦΕΚ 114/τ. Α'). 

Άρθρο 11 

Κόστος Λειτουργίας 

Σύμφωνα με το άρθρο 37 του ν. 4485/2017 το ετήσιο 
κόστοςτου ΔΠΜΣ, που αφορά στις λειτουργικές δαπάνες 
ανέρχεται στο ποσό των 73.800 ευρώ και αναλύεται σε 
κατηγορίες δαπανών ως εξής: 


ΣΥΝΟΛΙΚΑ ΕΞΟΔΑ 

ΠΟΣΟ (σε €) 

1. Δαπάνες εξοπλισμού και δαπάνες 
λογισμικού 

4.000 

2. Δαπάνες χορήγησης υποτροφιών σε 
μεταπτυχιακούς φοιτητές 

3.000 

3. Δαπάνες αναλώσιμων 

3.500 

4. Δαπάνες μετακινήσεων διδασκόντων 
του Π.Μ.Σ. 

9.200 

5. Δαπάνες μετακινήσεων φοιτητών του 
Π.Μ.Σ. για εκπαιδευτικούς σκοπούς 

3.500 

6. Αμοιβές διδασκαλίας τακτικού προσω¬ 
πικού των ΑΕΙ και ερευνητικών κέντρων 
και ινστιτούτων που συμμετέχουν στην 
οργάνωση του ΠΜΣ 

5.700 

7. Αμοιβές έκτακτου διδακτικού 
προσωπικού των ΑΕΙ που συμμετέχουν 
στην οργάνωση του ΠΜΣ 

3.000 

8. Αμοιβές διδασκαλίας προσωπικού της 
παρ. 5 του άρθρου 36 του ν. 4485/2017 

2.600 

9. Αμοιβές διοικητικής και τεχνικής 
υποστήριξης 

11.160 

10. Λοιπές δαπάνες, όπως ιδίως έξοδα 
δημοσιότητας - προβολής, αγοράς εκπαι¬ 
δευτικού υλικού, οργάνωσης συνεδρίου, 
δαπάνες εργασιών πεδίου. 

6.000 

Υποσύνολο 1: 

Λειτουργικά έξοδα Π.Μ.Σ (70%) 

51.660 

Υποσύνολο 2: 

Λειτουργικά έξοδα του Πανεπιστημίου 
Θεσσαλίας (30%) 

22.140 

ΣΥΝΟΛΟ ΕΞΟΔΩΝ 

73.800 


Οι πηγές χρηματοδότησης του ΔΠΜΣ προέρχονται 
από: 


ΣΥΝΟΛΙΚΑ ΕΣΟΔΑ 

ΠΟΣΟ (σε €) 

1. Προϋπολογισμός ΑΕΙ &Συνεργαζόμενων 
Φορέων 

2.000 

2. Προϋπολογισμός ΥΠΠΕΘ 

0 

3. Δωρεές, Παροχές, Κληροδοτήματα, 
Χορηγίες, Φορέων Δημοσίου Τομέα 

2.000 

4. Πόροι Ερευνητικών Προγραμμάτων 

2.500 

5. Πόροι Προγραμμάτων Ευρωπαϊκής 
Ένωσης ή Άλλων Διεθνών Οργανισμών 

2.000 

6. Ειδικός Λογαριασμός Κονδυλίων 
Έρευνας (ΕΛΚΕ) 

1.500 

7. Κάθε Άλλη Νόμιμη Αιτία 

0 

8. Τέλη Φοίτησης 

63.800 

ΣΥΝΟΛΟ 

73.800 


Για τη λειτουργία του ΔΠΜΣ και τη διατήρηση της προ- 
σφερόμενης ποιότητας σπουδών στους φοιτητές του, 
είναι αναγκαία η επιβολή συνολικού τέλους φοίτησης 
ύψους 2.900 ευρώ ανά φοιτητή. Το εν λόγω ΔΠΜΣ δεν 
χρηματοδοτείται από το ΥΠ.Π.Ε.Ο. Συνεπώς, το κόστος 
λειτουργίας του καλύπτεται αποκλειστικά και μόνο από 
ιδίους πόρους, συμπεριλαμβανομένου των τελών φοί¬ 
τησης, και από άλλες πηγές όπως ο Ε.Λ.Κ.Ε., ο Τακτικός 
Προϋπολογισμός του Πανεπιστημίου Θεσσαλίας, Δωρε¬ 
ές, Παροχές, Κληροδοτήματα, Χορηγίες φορέων Δημο¬ 
σίου Τομέα, Πόροι Προγραμμάτων Ευρωπαϊκής Ένωσης 
ή άλλων Διεθνών Οργανισμών και Πόροι Ερευνητικών 
Προγραμμάτων. 

Άρθρο 12 

Μεταβατικές διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα, σύμφωνα με την κεί¬ 
μενη νομοθεσία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Ιουνίου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. απόφ. 80/57 (3) 

Έγκριση επανίδρυσης Διακρατικού Προγράμμα¬ 
τος Μεταπτυχιακών Σπουδών με τίτλο «Ψυχοπαι¬ 
δαγωγικές, Διδακτικές και Διαπολιτισμικές Προ¬ 
σεγγίσεις στις Ανθρωπιστικές Επιστήμες» του 
Τμήματος Γλώσσας, Φιλολογίας και Πολιτισμού 
Παρευξείνιων Χωρών της Σχολής Κλασικών και 
Ανθρωπιστικών Σπουδών του Δημοκρίτειου Πα¬ 
νεπιστημίου Θράκης σε συνεργασία με τοΤμήμα 
Επιστημών Εκπαίδευσης του Πανεπιστημίου 5υοΓ 
Ογ5οΙ 3 Βθηίης353 Νάπολης. 

Η ΣΥΓΚΛΗΤΟΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις της παρ. 2 του άρθρου 13 του ν. 4485/ 
2017 (Α' 114) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις", οι οποίες αναφέρονται στις αρμοδιότητες της 
Συγκλήτου. 

2. Την με αριθ. ΔΠΘ/ΣΥΓΚ/25072/969/16-01-2017 
(Β'327/08-02-2017) απόφαση της Συγκλήτου του Δ.Π.Θ., 
αναφορικά με τον «Ορισμό Αναπληρωτών Πρύτανη - 
Μεταβίβαση αρμοδιοτήτων Πρύτανη και Αναπλήρωση 
Πρύτανη». 

3. Τις διατάξεις του ν. 4485/2017 (Α' 114) και ιδίως τα 
άρθρα 30 «Γενικές διατάξεις», 31 «Όργανα διοίκησης 
των Π.Μ.Σ.», 32 «Ίδρυση Π.Μ.Σ.», 33 «Διάρκεια φοίτησης 
και πιστωτικές μονάδες», 34 «Επιλογή, δικαιώματα και 
υποχρεώσεις μεταπτυχιακών φοιτητών», 35 «Δωρεάν 
φοίτηση - υποτροφίες», 36 «Διδακτικό προσωπικό», 37 
«Πόροι - χρηματοδότηση ΠΜΣ» 43 «Διατμηματικά ή δι- 
-ιδρυματικά Π.Μ.Σ.- Διδακτορικές Σπουδές με συνεπίβλε- 
ψη» καθώς και τις μεταβατικές διατάξεις του άρθρου 85. 

4. Τις διατάξεις των παρ. 6περ. δ) και 7 του άρθρου 19 
του ν. 4521/2018/ (Α'38) «Ιδρυση Πανεπιστημίου Δυτι¬ 
κής Αττικής και άλλες Διατάξεις». 

5. Τις διατάξεις του ν. 4009/2011 (ΑΊ 95 ) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 

6. Την υπ'αριθμ. 216772/Ζ1 /08-12-2017 υπουργική 
απόφαση (Β'4334) με τίτλο «Τρόπος κατάρτισης του 
αναλυτικού προϋπολογισμού λειτουργίας και της έκθε¬ 
σης βιωσιμότητας των Προγραμμάτων Μεταπτυχιακών 
Σπουδών». 

7. Τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με- 

ταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει. 

8. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο 1 του π.δ. 63/2005 (Α' 98). 

9. Τις διατάξεις του π.δ. 86/2013 (Α' 124) «Συγχώνευ¬ 
ση Τμημάτων, ίδρυση - συγκρότηση - ανασυγκρότηση 
Σχολών στο Δημοκρίτειο Πανεπιστήμιο Θράκης». 

10. Την με αριθμ. 41931 /Ζ1 /13-03-2018 υπουργική 
απόφαση (Β' 972) με τίτλο «Ρύθμιση θεμάτων ίδρυσης 
κοινών Π.Μ.Σ. και εκπόνησης διδακτορικών διατριβών 
με συνεπίβλεψη μεταξύ ημεδαπών Α.Ε.Ι. και αναγνωρι¬ 
σμένων ως ομοταγών ή ερευνητικών κέντρων και ινστι¬ 
τούτων της αλλοδαπής». 

11 .Την με αριθμ. 74/2015 (Β' 1204) απόφαση Πρύτανη 
που αφορά στην έγκριση ίδρυσης και λειτουργίας του 
Προγράμματος Μεταπτυχιακών Σπουδών του Δ.Π.Θ., 
όπως αυτή τροποποιήθηκε. 

12. Το απόσπασμα πρακτικών της Συνέλευσης του 
Τμήματος Γλώσσας, Φιλολογίας και Πολιτισμού Παρευ- 
ξείνιων Χωρών του Δημοκρίτειου Πανεπιστημίου Θρά¬ 
κης (συνεδρία 10/18-04-2018). 

13. Το απόσπασμα πρακτικών της Συνέλευσης του Πα¬ 
νεπιστημίου 5υοΓ ΟγβοΙβ Βθπίηε953 Νάπολης (Ιταλίας) 
(συνεδρία 16/24-8-2018). 

14. Το Ειδικό Πρωτόκολλο Συνεργασίας μεταξύ των 
δύο ιδρυμάτων. 

15. Την με αριθ. 4/39/19-04-2018 εισήγηση της Επιτρο¬ 
πής Μεταπτυχιακών Σπουδών του Δ.Π.Θ.. 

16. Το με αριθμ. πρωτ. 99854/Ζ1/18-06-2018 (ΔΠΘ/ 
ΔΑΘ/50957/3536/18-06-2018) έγγραφο έγκρισης του 
ΥΠ.Π.Ε.Θ.. 

17. Το με αριθ. 117/28-1-2015 έγγραφο της ΑΔΙΠ, από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Γλώσσας, Φιλολογίας και Πο¬ 
λιτισμού Παρευξείνιων Χωρών του Δημοκρίτειου Πανε¬ 
πιστημίου Θράκης. 

18. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Εγκρίνουμε από το ακαδημαϊκό έτος 2018-2019 τη 
λειτουργία του Διακρατικού Προγράμματος Μεταπτυ¬ 
χιακών Σπουδών στο Τμήμα Γλώσσας, Φιλολογίας και 
Πολιτισμού Παρευξείνιων Χωρών της Σχολής Κλασικών 
και Ανθρωπιστικών Σπουδών του Δημοκρίτειου Πανεπι¬ 
στημίου Θράκης σε συνεργασία με το Τμήμα Επιστημών 
Εκπαίδευσης του Πανεπιστημίου 5υοΓ ΟγβοΙβ Βθηίηε353 
Νάπολης Ιταλίας με τίτλο «Ψυχοπαιδαγωγικές, Διδακτι¬ 
κές και Διαπολιτισμικές Προσεγγίσεις στις Ανθρωπιστι¬ 
κές Επιστήμες», ως ακολούθως: 

Άρθρο 1 

Γενικές Διατάξεις 

ΤοΤμήμα Γλώσσας, Φιλολογίας και Πολιτισμού Παρευ¬ 
ξείνιων Χωρών της Σχολής Κλασικών και Ανθρωπιστικών 
Σπουδών του Δημοκρίτειου Πανεπιστημίου Θράκης σε 
συνεργασία με το Τμήμα Επιστημών Εκπαίδευσης του 
Πανεπιστημίου 5υοι- ΟγβοΙβ Βθηίηε353 Νάπολης Ιταλίας 


οργανώνει και λειτουργεί από το ακαδημαϊκό έτος 2018 — 
2019 Διακρατικό Πρόγραμμα Μεταπτυχιακών Σπουδών 
(Δ.Π.Μ.Σ.) με τίτλο: «Ψυχοπαιδαγωγικές, Διδακτικές και 
Διαπολιτισμικές Προσεγγίσεις στις Ανθρωπιστικές Επι¬ 
στήμες» σύμφωνα με τις διατάξεις της απόφασης αυτής 
και τις διατάξεις του ν. 4485/2017 (Α' 114), όπως τρο¬ 
ποποιήθηκε και ισχύει και τις διατάξεις της υπουργικής 
απόφασης 41931/Ζ1/13-03-2018 (Β' 972). 

Άρθρο 2 

Μεταπτυχιακοί Τίτλοι 

Το Δ.Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στις «Ψυχοπαιδαγωγικές, Διδακτικές και 
Διαπολιτισμικές Προσεγγίσεις στις Ανθρωπιστικές Επι¬ 
στήμες» με τις ακόλουθες ειδικεύσεις: 

α. Διδακτική μεθοδολογία: καινοτομίες στη διδακτική 
πράξη 

β. Διδακτική μεθοδολογία: εκπαίδευση ενηλίκων 

γ.Διαπολιτισμική παιδαγωγική και εκπαίδευση/Ψυχο- 
παιδαγωγικές εκπαιδευτικές πολιτικές και παρεμβάσεις: 
από τον πολυπολιτισμό στον διαπολιτισμό. 

Άρθρο 3 

Γνωστικό αντικείμενο 

Το γνωστικό αντικείμενο του Δ.Π.Μ.Σ. είναι Ψυχοπαι¬ 
δαγωγικές, Διδακτικές και Διαπολιτισμικές Προσεγγίσεις 
στις Ανθρωπιστικές Επιστήμες. 

Άρθρο 4 

Γλώσσα διεξαγωγής του Προγράμματος 

Η γλώσσα διεξαγωγής του Προγράμματος είναι η ελ¬ 
ληνική και η ιταλική. 

Άρθρο 5 

Χρονική διάρκεια φοίτησης 

Η χρονική διάρκεια για την απονομή του Διπλώμα¬ 
τος Μεταπτυχιακών Σπουδών ορίζεται σε τέσσερα (4) 
εξάμηνα. 

Άρθρο 6 

Πιστωτικές μονάδες 

Το σύνολο των πιστωτικών μονάδων (Ε(ΙΤ5) που απαι¬ 
τούνται για την απόκτηση Δ.Μ.Σ. ανέρχεται σε εκατό εί¬ 
κοσι (120). 

Άρθρο 7 

Διάρκεια Λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2022 - 2023. 

Άρθρο 8 

Κόστος Λειτουργίας 

Σύμφωνα με το άρθρο 37 του ν. 4485/2017 (ΑΊ 14) 
το 70% του συνολικού κόστους λειτουργίας του Π.Μ.Σ. 
αφορά στις λειτουργικές δαπάνες και ανέρχεται στο 
ποσό εκατό είκοσι χιλιάδων εκατό ευρώ (120.100 €) και 
αναλύεται ως εξής: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2930/20.07.2018 


ΚΑΤΗΓΟΡΙΕΣ ΔΑΠΑΝΩΝ 

ΠΟΣΟ ΔΑΠΑΝΗΣ 

Αμοιβές, διδακτικού, διοικητικού 
και τεχνικού προσωπικού 

64.500 

Δαπάνες μετακινήσεων 

8.000 

Υποτροφίες 

2.500 

Δαπάνες Προμηθειών, Συντήρησης 
Εξοπλισμού και Λογισμικού 

12.600 

Αναλώσιμα 

14.500 

Γενικές Δαπάνες 

18.000 

ΣΥΝΟΛΙΚΟ ΥΨΟΣ ΔΑΠΑΝΩΝ (€) 

120.100 


Οι αμοιβέςτου τακτικού διδακτικού,τεχνικού και διοι¬ 
κητικού προσωπικού των Ιδρυμάτων αφορούν εργασία 
που υπερβαίνει τις κατά νόμο υποχρεώσεις τους. 


Άρθρο 9 
Τέλη φοίτησης 

Για το σύνολο του προγράμματος τα τέλη φοίτησης 
ανέρχονται σε 2.800 ευρώ. 

Άρθρο 10 
Ειδικές Διατάξεις 

Όσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα, σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΑΟΥΠΙΔΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2930/20.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθόιπαεΐθΓ.θΙ^θΙ.ςΓ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στοΤμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το ΕθνικόΤυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1- 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι<.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 -180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ»Τ135ΐ6Γ.6ΐ@6ΐ.9>' 

Πληροφορίες για γενικό πρωτόκολλο 
και αλληλογραφία: 9ΐ'3ηιηΐ3ΐ6Ϊ3@6ΐ.9ΐ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























